钦定古今图书集成/理学汇编/学行典/第127卷 > 易经 > 《讼卦》
## 钦定古今图书集成/理学汇编/学行典/第127卷 > 易经 > 《讼卦》

《象》曰：天与水违行，“讼。”君子以作事谋始。

〈大全〉龟山杨氏曰：“天左旋而水东注”，违，行也。作事至于违行，而后谋之，则无及矣。　平庵项氏曰：“天下事，不可以细微而不谨也，不可以亲昵而不敬也。祸难之端，夫岂在大？曹刘共饭，地分于匕著之闲；苏、史灭宗，忿起于笑谈之顷。谋始之诲，岂不深切著明乎？”